Document ID: 32000R0354

32000R0354
L 045/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 354/2000 НА КОМИСИЯТА
от 16 февруари 2000 година
за изменение на Регламент (ЕО) № 1547/1999 относно процедурите за контрол, които се прилагат за превози на определени видове отпадъци до Китай
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EИО) № 259/93 на Съвета от 1 февруари 1993 г. относно надзора и контрола върху превози на отпадъци в рамките на, за и от Европейската общност (1), последно изменен с Решение 1999/816/EО на Комисията (2), и по-специално член 17, параграф 3 от него,
като има предвид, че:
(1)
На 7 декември 1999 г. Китай отправи официално искане за внос на определени отпадъци, изброени в приложение II към Регламент (ЕИО) № 259/93 на Съвета, без каквито и да е процедури за контрол, вместо да прилага процедури за контрол, които са приложими към отпадъците, изброени в приложение IV към същия регламент.
(2)
В съответствие с член 17, параграф 3 от Регламент (ЕИО) № 259/93, Комитетът, учреден по член 18 от Директива 75/442/ЕИО на Съвета от 15 юли 1975 г. за отпадъците (3), последно изменена с Решение 96/350/EО на Комисията (4), бе нотифициран за официалното искане на 13 декември 1999 г.
(3)
За да се вземе предвид новото положение в Китай, е необходимо да се измени Регламент (ЕО) № 1547/1999 на Комисията от 12 юли 1999 г. за определяне на процедури за контрол съгласно Регламент (ЕИО) № 259/93 на Съвета, които се прилагат за превози на някои видове отпадъци до определени страни, за които не се прилага Решение C(92)39 final на ОИСР (5), изменен с Регламент (ЕО) № 334/2000 (6),
ПРИЕ НАСТОЯЩИЯ РЕГЛАМЕНТ:
Член 1
Приложение Г към Регламент (ЕО) № 1547/1999 се изменя, като се добавят следните видове отпадъци в глава „КИТАЙ“:
1.
Всички видове, включени в раздел GH (Твърди пластмасови отпадъци).
2.
В раздел GJ (Текстилни отпадъци):
GJ 110
5505
Отпадъци от синтетични или изкуствени влакна (включи-телно дреб, отпадъци от преж-ди и развлакнените отпадъци)
GJ 111
5505 10
- от синтетични влакна
GJ 112
5505 20
- от изкуствени влакна
Член 2
Настоящият регламент влиза в сила на третия ден след неговото публикуване в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 февруари 2000 година.

Labels: 3
18
20